**Előterjesztés**

**Hévíz Város Önkormányzat Képviselő-testületének**

**2024. október 24-ei rendkívüli nyilvános ülésére**

**Tárgy:** HÉVÍZ-BALATON AIRPORT Kfttaggyűlésre mandátumok biztosítása

**Az előterjesztő:** Naszádos Péter polgármester

**Készítette:** Szintén László Közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft. (székhelye: 8380 Hévíz, Kossuth L. u. 1., cégjegyzékszám: Cg. 20–09–072648) a Magyar Állam 90,3 %-os és Hévíz Város Önkormányzat 9,7%-os tulajdonában áll. Főtevékenység: 52.23’08 Légi szállítást kiegészítő szolgáltatás és Hévíz-Balaton reptér üzemeltetése.

A Hévíz-Balaton Airport Kft. 2024.10.22. napján levélben jelezte, hogy írásbeli szavazást kezdeményez több tárgykörben is. Hévíz Város Önkormányzat Képviselőtestülete korábban ugyancsak tagygyűlést kezdeményezett felügyelőbizottsági tag visszahívása, illetve új választása ügyében.

A napirendi pont javaslatok:

1. A 141/2024. (X.14.) határozat hatályon kívül helyezése
2. Felügyelőbizottsági tag visszahívása
3. Új Felügyelőbizottsági tag megválasztása
4. Közbeszerzési terv 1. számú módosítása
5. Üzemanyag közbeszerzése
6. Repülőtéri tűzoltóság közbeszerzése

A Hévíz-Balaton Airport Kft. Társasági Szerződés 11.7. l) pontja alapján írásbeli szavazással történik a taggyűlés.

Hévíz Város Önkormányzat álláspontja Polgármester Úr által aláírt szavazólappal lesz képviselve. Ehhez szükséges a Képviselő-testület véleményét kialakítani.

1.A 141/2024. (X.14.) határozat hatályon kívül helyezése szükséges eljárási hiba miatt.

2. Felügyelőbizottsági tag visszahívása

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése úgy rendelkezik általánosságban, hogy a köztulajdonban álló gazdasági társaságnál felügyelőbizottság létrehozása kötelező. A Hévíz-Balaton Airport Kft-t illetően tehát kötelező felügyelő bizottság választása.

A felügyelőbizottság három tagból áll. A felügyelő bizottság tagjait a taggyűlés választja. Egy felügyelőbizottsági tagot az önkormányzat jelölt, mely pozíciót Kepli József János tölti be. A felügyelőbizottság tagjai Kepli József János, Dr. Böröczky Rita, Juhász Szabolcs, megbízatásuk 2026. december 31-ig tart.

A Polgári Törvénykönyvről szóló 2013. évi V. törvény (a továbbiakban: Ptk.) szerint 3:26. § (5) bekezdés a felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni azzal, hogy a felügyelőbizottsági tag lemondó nyilatkozatát a jogi személy vezető tisztségviselőjéhez intézi. A Ptk. 3:25. § (1) bekezdés *c)* pontja szerint megszűnik a vezető tisztségviselői megbízatás visszahívással.

Javaslom Kepli József János felügyelőbizottsági tag visszahívását 2024. október 31-el.

3. Új Felügyelőbizottsági tag megválasztása

Hévíz Város Önkormányzat részéről javasoljuk Dr. Horváth Viktória felügyelőbizottsági tagként történő megválasztásának kezdeményezését 2024. november 1-i hatállyal a taggyűlésen.

Dr Horváth Viktória pozíciót töltött be a Kehida Termál Gyógy- és Élményfürdő vezetésében, a Nemzetgazdasági Minisztérium turizmusért felelős helyettes államtitkáraként és nagyköveti feladatot is ellátott. A felkérést elfogadta.

4.Közbeszerzési terv 1. számú módosítása

A mellékelt 10. számú előterjesztés alapján javasoljuk elfogadásra a HÉVÍZ-BALATON AIRPORT Kft. 2024. évi Közbeszerzési Terv 1. számú módosítását.

5.Üzemanyag közbeszerzése

A mellékelt 11. számú előterjesztés alapján javasoljuk elfogadásra HÉVÍZ-BALATON AIRPORT Kft. Közbeszerzési Terv 1. számú módosításában megjelölt „Üzemanyag beszerzése” tárgyú közbeszerzési eljárásban az ügyvezető részére felhatalmazás megadását, a közbeszerzés jogszabályoknak megfelelő érvényes és eredményes lezárulta esetén a nyertes ajánlattevővel a szerződés aláírásának és az abban foglalt kötelezettségvállalás megtételének a jóváhagyását.

A Társasági Szerződés 11.7. o) pontja alapján a Taggyűlés kizárólagos hatáskörébe tartozik a döntés minden olyan jogügyletről, amelyben a Társaság 50 millió forint összeget elérő vagy meghaladó mértékben vállalna kötelezettséget

6.Repülőtéri tűzoltóság közbeszerzése

A mellékelt 12. számú előterjesztés alapján javasoljuk elfogadásra HÉVÍZ-BALATON AIRPORT Kft. Közbeszerzési Terv 1. számú módosításában megjelölt „Hévíz-Balaton Airport – repülőtéri létesítményi tűzoltósági feladatok ellátásának biztosítása” tárgyú közbeszerzési eljárásban az ügyvezető részére felhatalmazás megadását, a közbeszerzés jogszabályoknak megfelelő érvényes és eredményes lezárulta esetén a nyertes ajánlattevővel a szerződés aláírásának és az abban foglalt kötelezettségvállalás megtételének a jóváhagyását.

Kérem a Tisztelt Képviselő-testületet a határozati javaslat elfogadására.

A döntés egyszerű szótöbbséget igényel.

**2.**

1. **HATÁROZATI JAVASLAT**

Hévíz Város Önkormányzat Képviselő-testülete hatályon kívül helyezi a 141/2024. (X.14.) határozatot.

Felelős: Naszádos Péter polgármester

Határidő: azonnal

1. **HATÁROZATI JAVASLAT**

1. Hévíz Város Önkormányzat Képviselő-testülete a **HÉVÍZ-BALATON AIRPORT Korlátolt Felelősségű Társaság** (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagjai elé a társasági szerződés 11.7. l) pontja alapján írásbeli szavazásra bocsátott határozati javaslatokról mandátumot biztosít a polgármester részére.

2. Ülés tartása nélküli döntéshozatal

A polgármester az alábbi határozati javaslatról szavazzon igennel:

1. A Képviselőtestület javasolja Kepli József János felügyelőbizottsági tag visszahívását 2024. október 31-el.
2. A Képviselőtestület javasolja Dr. Horváth Viktória felügyelőbizottsági tagként történő megválasztásának kezdeményezését a taggyűlésen 2024. november 1-i hatállyal 2026. december 31-ig.
3. A Képviselőtestület igennel szavaz a mellékelt 10. számú előterjesztés alapján a HÉVÍZ-BALATON AIRPORT Kft. 2024. évi Közbeszerzési Terv 1. számú módosítására.
4. A Képviselőtestület igennel szavaz a mellékelt 11. számú előterjesztés alapján a HÉVÍZ-BALATON AIRPORT Kft. Közbeszerzési Terv 1. számú módosításában megjelölt „Üzemanyag beszerzése” tárgyú közbeszerzési eljárásban az ügyvezető részére felhatalmazás megadására, a közbeszerzés jogszabályoknak megfelelő érvényes és eredményes lezárulta esetén a nyertes ajánlattevővel a szerződés aláírásának és az abban foglalt kötelezettségvállalás megtételének a jóváhagyására.
5. A Társasági Szerződés 11.7. o) pontja alapján a Taggyűlés kizárólagos hatáskörébe tartozik a döntés minden olyan jogügyletről, amelyben a Társaság 50 millió forint összeget elérő vagy meghaladó mértékben vállalna kötelezettséget.
6. A Képviselőtestület igennel szavaz a mellékelt 12. számú előterjesztés alapján a HÉVÍZ-BALATON AIRPORT Kft. Közbeszerzési Terv 1. számú módosításában megjelölt „Hévíz-Balaton Airport – repülőtéri létesítményi tűzoltósági feladatok ellátásának biztosítása” tárgyú közbeszerzési eljárásban az ügyvezető részére felhatalmazás megadására, a közbeszerzés jogszabályoknak megfelelő érvényes és eredményes lezárulta esetén a nyertes ajánlattevővel a szerződés aláírásának és az abban foglalt kötelezettségvállalás megtételének a jóváhagyására.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |